Държавен вестник, бр. 16, 2024 г., стр. 3

БРОЙ  16	
Д Ъ Р Ж А В Е Н  В Е С Т Н И К 	
СТР.  3  
жителност на работна смяна при сумирано 
изчисляване на работното време може да бъде 
до 12 часа, независимо от продължителността 
на намаленото работно време.“
§ 3. Създава се чл. 120б:
„Чл. 120б. (1) При присъединяване на обект 
на недвижимо културно наследство по смисъла 
на Закона за културното наследство към елек­
тропреносната или електроразпределителната 
мрежа, средството за търговско измерване се 
монтира по начин, който не нарушава външ­
ния архитектурен облик на обекта.
(2) В случай че средството за търговско 
измерване не може да се монтира по начин, 
който не нарушава външния архитектурен 
облик на обекта по ал. 1, операторът на елек­
тропреносната или електроразпределителната 
мрежа монтира средство за търговско измер­
ване с дистанционно отчитане в или извън 
границите на обекта.“
§ 4. В чл. 195 се създава ал. 8:
„(8) Клиент, присъединен към газопреносна 
мрежа, може да поиска от оператор на преносна 
мрежа да монтира газов хроматограф с дис­
танционен отчет на определения компонентен 
състав на природния газ, който е средство за 
измерване и подлежи на метрологичен кон­
трол по Закона за измерванията. Данните от 
газовия хроматограф се използват при опреде­
ляне на измерените количества природен газ 
от средството за търговско измерване, както 
и за превръщане на измерените количества 
природен газ от единици в обем в енергийни 
единици. Разходите по закупуването, монти­
рането и поддръжката на газовия хроматограф 
са за сметка на клиента. Собствеността на 
монтирания газов хроматограф се прехвърля 
безвъзмездно от клиента на оператора на 
преносната мрежа, като клиентът получава 
безплатен достъп до данните, генерирани от 
газовия хроматограф. Условията за монтира­
не и използване на газовия хроматограф се 
уреждат с договор, предоставен от оператора 
на преносната мрежа в 30-дневен срок от 
постъпване на искането, който отговаря на 
изискванията на наредбата по чл. 28 от Закона 
за измерванията.“
Преходни и заключителни разпоредби
§ 5. Оператор на електропреносна или 
електроразпределителна мрежа е длъжен при 
поискване от клиент, собственик на обект на 
недвижимо културно наследство по смисъла 
на Закона за културното наследство, да под­
мени съществуващото средство за търговско 
измерване със средство за търговско измерване 
с дистанционно отчитане, монтирано в или 
извън границите на обекта.
§ 6. В тримесечен срок от влизането в сила 
на този закон Министерският съвет привежда 
в съответствие с него наредбата по чл. 28 от 
Закона за измерванията по предложение на 
министъра на икономиката и индустрията.
§ 7. В Закона за опазване на земеделските 
земи (обн., ДВ, бр. 35 от 1996 г.; изм., бр. 14 
и 26 от 2000 г., бр. 28 от 2001 г., бр. 112 от 
2003 г., бр. 18, 29 и 30 от 2006 г., бр. 13 и 64 от 
2007 г., бр. 36 и 43 от 2008 г., бр. 10 и 103 от 
2009 г., бр. 87 от 2010 г., бр. 19 и 39 от 2011 г., 
бр. 22, 38 и 91 от 2012 г., бр. 27 и 66 от 2013 г., 
бр. 98 от 2014 г., бр. 14, 61 и 100 от 2015 г., 
бр. 61 от 2016 г., бр. 58 и 96 от 2017 г., бр. 17, 
77 и 83 от 2018 г., бр. 21 от 2021 г., бр. 102 от 
2022 г. и бр. 86, 102 и 106 от 2023 г.) се правят 
следните изменения и допълнения:
1. В чл. 24:
а) в ал. 7 думите „или изграждане на обект 
за производство на енергия от възобновяеми 
източници“ се заличават;
б) в ал. 8 думите „освен в случаите на из­
граждане на обекти за производство на енергия 
от възобновяеми източници“ се заличават;
в) алинея 9 се изменя така:
„(9) В случаите по ал. 7 в 14-дневен срок 
от влизането в сила на подробния устройствен 
план органът, одобрил плана, изпраща на 
министъра на земеделието и храните копие 
от него, придружено с констативен акт, удос­
товеряващ влизането му в сила, и регистър 
на засегнатите имоти. Министърът на зе­
меделието и храните или оправомощено от 
него длъжностно лице издава удостоверение, 
което да послужи за служебно отразяване на 
промяната на предназначението на земедел­
ската земя в съответните регистри. Отказът 
за издаване на удостоверение подлежи на 
обжалване по реда на Административнопро­
цесуалния кодекс.“;
г) алинеи 10, 11 и 12 се отменят.
2. Създава се чл. 24б:
„Чл. 24б. (1) При необходимост от изграж­
дане на обекти за производство на енергия 
от възобновяеми източници за постигане на 
националната цел по чл. 12, ал. 1 от Закона за 
енергията от възобновяеми източници и във 
връзка с прилагане на насърчението по чл. 17, 
ал. 1, т. 8 от същия закон, земеделските земи 
се считат с променено предназначение след 
влизането в сила на подробен устройствен 
план, предвиждащ изграждане на обект за 
производство на енергия от възобновяеми из­
точници и издаване на удостоверение по ал. 6.
(2) В случаите по ал. 1 заинтересованото 
лице подава заявление до директора на съ­
ответната областна дирекция „Земеделие“, 
когато се засяга площ до 50 дка, съответно 
до министъра на земеделието и храните, 
когато се засяга площ над 50 дка, към което 
прилага копие от влезлия в сила подробен 
устройствен план, придружен с констативен 
акт, удостоверяващ влизането му в сила, ре­
гистър на засегнатите имоти, документите,